बच्चों की फीस बढ़ाने पर पेरेंट्स ने स्कूल मेनेजमेंट के खिलाफ जताया रोष
भास्कर संवाददाता | टांडा उड़मुड़
सेंटमैरी स्कूल टांडा में बच्चों के पेरेंट्स ने मंगलवार को स्कूल प्रबंधन द्वारा बढ़ाई गई फीसों और अन्य मांगों को लेकर स्कूल प्रबंधन के खिलाफ रोष जताया और बढ़ाई फीस वापस लेने की मांग की।
सुबह 11 बजे से स्कूल में आए पेरेंट्स और स्कूल प्रबंधन में कोई हल होने से परिजन पौने तीन बजे निराश लौट गए। पेरेंट्स ने स्कूल प्रबंधन से बढ़ाई गई आठ फीसदी फीस वापस लेने, ट्रांसपोर्ट फीस बढ़ाने, बिल्डिंग मेनटेन फीस लेने, यूनिफार्म बदलने, किताबें और स्टेशनरी लिए स्कूल से ही खरीदारी के लिए पाबंद करने की मांग की।
पेरेंट्स दलजीत सिंह, सुखप्रीत सिंह, सतविंदर कौर, दीपक कुमार, ज्योति वर्मा, संजीव स्याल, रणदीप सिंह, सुखदेव सिंह, सुखदीप भेला, सतवीर सैनी, काका, परमजीत सिंह, कमलकांत, अवतार सिंह, रजनी, मनमोहन सिंह, सुरिंदर सिंह ने बताया कि स्कूल प्रिंसिपल के सामने मांगों को रखा पर स्कूल प्रबंधन ने मांगों प्रति कोई भी जवाब देने लिए दिए 15 दिन का समय मांगा। पर पेरेंट्स ने कहा कि दो दिन में मांगें माने जाने पर अड़े रहे और बेरंग लौट गए। उन्होंने कहा कि मांगों को लेकर डीसी से मिलेंगे। पेरेंट्स प्रिंसिपल पर दुर्व्यवहार के आरोप भी लगाए। प्रिंसिपल सिस्टर रोसिता ने किसी भी प्रकार के दुर्व्यवहार से इनकार करते कहा कि फीस सरकार द्वारा तय नियमों के अनुसार बढ़ाई गई हैं। पेरेंट्स मांगों को लेकर मिले हैं। 15 दिन में मांगों प्रति जवाब दिया जाएगा।
स्कूल प्रबंधन की ओर से बढ़ाई गई फीसों का विरोध करते बच्चों के परिजन। भास्कर
hin_Deva bho_Deva hin_Deva hin_Deva hin_Deva hin_Deva